
ut  enim  agricolae  votis  damnati  Cereri  Frumenta, 
&  Baccho  fua  dona  offerre  folebant,  fic  itidem  ego, 
non  degener  Mufarum  cultor  ,  Vobis  munera  ve- 
ftra ,  cum  follemni  gratiarum  adtione  hanc  meam 
Inauguralem  Diffeatattionem  fiftere  gatudeo.  Mere¬ 
tur  hoc,  Parens  optime,  tua  pietas  &  tenerrimi  a- 
moris  affedus  ,  quo  me  ample&i  folitus  femper  fui- 
fti,  ut  ne  per  integrum  vitae  fpatium  tanto  amori 
refpondere  queam.  Tibi  vero,  TYANITE  optime, 
quas  dignas  umquam  gratias  referam  ,  qui  parentis 
inftar  me  filii  loco  habuifti,  atque  ad  bonam  men¬ 
tem,  &  lautioris  fortunae  fpem  fingere  &. erigere, 
ac  quibufcunque  officiis  demereri  dignatus  fuifti. 
Ferreus  mehercules  ?  fuerim ,  fi  tantorum  beneficio¬ 
rum  memoriam  umquam  depofuerim. 

Accipite  igitur,  Nobiliffimi  ac  plurimum  Reve¬ 
rendi  Viri,  hanc  meam  Differtationem  laeto  & 
benigno  vultu,  dum  majora  praefiare  &  officiis  ve- 
ftris  paria  facere  nondum  poffum.  Sic  tandem  ex 
veftra  in  Emmanuelem  cura  ,  folidam  voluptatem 
capiatis.  Sic  vos  fervet  Salus!  Valete. • 

§•  i. 

i  quis  ftupendam  corporis  humani, 
ab  Omnipotente  Creatore  artificio- 
fiffime  conformati,  fabricam  attento 
oculo  perfpexerit,  &  vel  modicam 
hujus  ampliflimae ,  in  qua  verfamur , 
fcientiae  ideam  habuerit,  non  mira¬ 
bitur  innumeris  illud  ftupendisque 
morbis  obnoxium  reddi :  nec  de  hac 
veritate  dubitare  umquam  poterit  ,  fi  diverfam  varia¬ 
rum  corporis  noftri  partium  compofitionem  ,  con- 

{tractionem ,  nexum,  &  animationem  bene  attendat, 
difcrepantiamque  principiorum,  quibus  haec  Machina 
per  fe  iners  in  motum  deducitur  ;  diverfam  item  Ve¬ 
rum  externarum  ,  non  naturalium  ,  potentiam ,  quarum 
ufu  nascitur ,  viget ,  crefcit ,  minuitur ,  interit ,  tandem- 
que  definit;  quae  tamen  omnia  Medicus  Dogmaticus 
Naturae  minifter ,  fi  officio  fuo  in  curandis  aegris  pro¬ 
be  defungi  veiit ,  certa  ratione  cognoscere  &  in  nume¬ 
rato  habere  debet. 

;  .  ^  V»  J,  A.  >  ^  L  '  * 

»  ■*>  •  4  •*  * 

§.  I  I.  I 

In  corpore  enim  humano  praeter  principium,  quod 
communi  fenfu  Animam  vel  Mentem  appellamus ,  ob- 
fervamus  &  aliud,  quod  vis  vitalis  nomine  venit,  & 
ho?jxuv  ab  Hippocrate  dicitur  :  quae  quamquam  per 
mutuum  mentis  cum  corpore  commercium  indiflblu- 
bili  velut  nexu  inter  fe  jundla  funt ,  ut  alterum  fine 
altero  exiftere  non  poffit ,  tamen  multum  inter  fe  dif¬ 
ferunt  ,  five  illorum  naturam  ,  five  partes  ,  quas  in 
hac  inerte  machina  regunt,  feu  diverfos  modos,  qui¬ 
bus  operantui ,  Ipectare  velis.  Alterum  enim  per  to¬ 
tum  corpus  diffufum  elfe  obfervamus  ;  Alterum  in 
Senforio  communi  tantum  fuam  fedem  habere.  In  hoc 
facultatem  confcientiae  ,  intelligentiae  ,  memoriae  & 
judicii ,  omnesque  motus  animales  &  qui  a  volunta¬ 
tis  arbitrio  pendent :  in  illo  facultatem  perceptionis , 
fenfationis ,  irritationisque  qua ,  in  alterum  tranfit :  qtm 
omnes  fere  vires  naturae  confervatrices ,  medicatrices , 
deftructrices ,  item  omnes  motus  automaticos ,  qui  men¬ 
te  non  imperante  aut  etiam  ignorante  peraguntur , 

originem  fuarn  proxime  fortiri  deprehendimus.  Ho¬ 
ram  tamen  duorum  principiorum  functiones  tam  cito 
peraguntur ,  ut  ddwarov  fere  videatur  diftinguere  , 
nuin  ab  hoc  vel  illo  folo ,  an  vero  ab  utrisque  fimui 
pendeant ,  unde  materia  cavillandi  licigandique  inter 
fagaciffimos  Viros  exorta  fuit. 

§.  III. 

Cum  igitur  omnes  motus  ,  qui  in  corpore  Huma¬ 
no,  vit£  fuperftite  peraguntur,  omnesque  functiones 
duorum  principiorum  a  mutuo  commercio  mentis 
eum  corpore  pendeant ,  quod  per  fenforium  commu¬ 
ne  fieri  intelligitur  ;  cumque  ex  ante  dictis  pateat , 
nullam  corporis  noltri  dari  partem  a  morbo  immu- 
nem  ,  cujus  vi  non  fingulae  tantum  partes  *  fed  & 
totum  corpus  vexatur ,  perturbatur  &  deftruitur :  & 
hoc  ipfum  Senforium  fenforiorum,  a  quo  humanitas 
pendet,  fuis  quoque  non  careat  morbis,  quibus  affi¬ 
citur  deftruiturque ,  magno  detrimento  hominis ,  quos 
omnes  pertractare  tironi  longum  &  difficile  fuerit. 
Hinc  fpeciminis  loco ,  ut  profectuum  meorum  in  Ar¬ 
te  Salubri  conflet  ratio  ,  de  Apoplexia  fcribere  ag¬ 
gredior. 

§.  I  V. 

Morbum  in  corpore  noftro  dicimus  adefle ,  quan¬ 
do  cujuscunque  partis  functionem  laefam  obfervamus , 
quae  fundtio  laefa  velut  effectus  morbi  eft.  Suas 
igitur  habet  caufas  ,  quibus  pofitis  ponitur  ;  ablatis 

'  tollitur ,  deficientibus  imminuitur  ,  fuaque  fymptoma- 
ta,  quae  effecta  morbi  funt,  ut  figna  pathognomoni- 
ca ,  quibus  cognoscitur  ,  aut  diagnoftica  ,  quibus  ab 
aliis  diftinguitur,  quae  omnia  cujuscunque  morbi  tan- 
quam  attributa  funt,  quorum  cognitione  Medicus  ca¬ 
rere  nequit.  Ut  enim  morbus  rite  definiatur,  figna 
ejus  Diagnoftica  feligenda  funt,  quibus  femper  ftipa- 
tur,  &  ab  aliis  diftinguitur.  .  ■  A| 

Morbus  igitur ,  quem  Apoplexiam  vocamus ,  fuum  no¬ 
men  habet  a  Graeca  voce  'bm'srxl\atu>  vel  Sousrx tjria ,  quae 
percutere  five  percellere  fignificat ,  eft  laefio  fenforii 
communis ,  inferens  fubitam  abolitionem  fenfuum  ex¬ 
ternorum  &  internorum ,  motuumque  voluntariorum , 
quae  hominem  tamquam  profundifiimo  &  inextricabili 
fomno  proftituit  ,  fuperftitibus  tamen  adtionibus  vita¬ 
libus  ,  pulfu  pleno ,  fatis  forti  &  faepe  celeri  cum  ope- 
rofa ,  profunda  ,  difficillima  &  ftertente  refpiratione  , 
falivaeque  defpumescentia  circa  os  ,  quibus  fympto- 
matibus  differt  a  Catarho  fuffocativo ,  Caro ,  Lipothy- 
mia ;  quae  tamen,  aliquamdiu  durante  morbo ,  plena¬ 
rie  celfant ,  fequiturque  mors.  Ut  vero  ordine  cer¬ 
to  procedam  ,  divifionem  ab  Eruditis  Auctoribus  fa* 
diam  profequar. 

§.  V. 

•  * 

Ob  fubitos  velocesque  .hujus  morbi  infultus  inter 
acutos  refertur,  dividiturque  in  Apoplexiam  Sangui¬ 
neam  &  Serofam  ,  fub  qua  divifione  &  aliae  hujus 
fpecies  jntelligi  poffunt  ,  quales  funt  ,  Atrabilaria , 
Folypofa  ,  Pituitofa  &c.  quarum  omnium  caufa 
proxima  eadem .  &  effedtibus  tantum  differunt. 

San- 


INA-UGURALIS. 


Sanguineam  igitur  Apoplexiam  dicimus  adelTe  ,  quan¬ 
do  vafa  encephali  a  coacervato  &  oblhucto  languine 
diftenduntur ,  dilatantur ,  diameter  illorum  admodum 
augetur,  ita  ut  medullam  cerebri  illis  fubftratam  com¬ 
primant  &.  laedant,  vel  vi  fanguinis  a  tergo  premen¬ 
tis  ,  aut  a  quacunque  caula  externa  vel  interna  ruptu¬ 
ram  patiuntur  ;  unde  contenti  cruoris  extravafatio 
oritur  ,  qui  mole  fua  &  gravitate  ,  totum  fenibrium 
commune,  omnesque  nervos  ,  qui  ab  hoc  oriuntur  , 
valide  premens  ,  diftributionem  fpirituum  animalium 
per  illos  impedit;  atque  ita  fequitur  abolitio  fenilium 
externorum  &  internorum,  &  motuum  voluntariorum-; 
quare  &  a  nonnullis  Jftus  fanguineus  ,  aut  Htemor- 
thagia  cerebri  audit. 

§-  V  I. 

Species  fecunda  hujus  mali  apoplexia  Sero/a  dicitur  , 
quando  colluvies  ferofa  ,  lympha  pituitofa  acris ,  in 
ventriculis  ,  finibus  vel  anfradtibus  cerebri  collecta , 
autveficulaspituitofas,  fpecieshydatidum ,  format,  vel 
qualicunque  modo  ,  cerebrum  comprimit ;  feu  acri¬ 
monia  fua  vafa  corrodit  ,  easdem  fere  functiones  lae¬ 
dit  ac  fanguinea ;  pro  diverfa  igitur  potentia  caufarum 
morbificarum  cerebrum  comprimentium  diverfi  etiam 
dantur  hujus  morbi  gradus.  Triplici  enim  modo  com¬ 
primitur  cerebrum  ;  nam  1%  vel  a  majori  cauft  illud 
totum  premitur,  omnesque  funftiones  illius  delentur, 
ut  in  vera  exquifitaque  Apoplexia,  aut  2°.  minori,  ita 
ut  fenfus  motusque  aliquod  veftigium  remaneat ,  ut 
in  Parapoplexia  ,  de  qua  nullam  mentionem  Gneci 

A  3  A  udo- 


6 


DISSERTATIO  MEDICA 


Auctores  fecerunt;  vel  3°.  materies  morbofa  folum- 
modo  partem  aliquam  fenforii  communis  comprimit, 
diverfasque  alias  fpecies  hujus  morbi  producit  ,  ut 

Hemiplegias  ,  Lethargos ,  Paralyfes  particulares  &c. 
quarum  omnium  certa  figna  dantur  pathognomonica , 
diagnoftica  ,  quibus  cognofcuntur  &  a  fe  invicem 
diftinguuntur. 


§.  VII. 

Pofitis  his  fundamentis  ad  fymptomata  accedamus, 
quorum  perfecta  cognitione  Medicus  carere  neutiquam 
poteft  ;  veram  enim  naturam  morbi  &  indolem  illa 
docent.  Dantur  Symptomata  utriusque  fpeciei  tain 
communia,  quam  fpecialia:  Communia  funt,  dolores 
capitis  cum  aliquo  fenfu  temulentiae  pro  magnitudine 
morbi  variantes  ;  vertigo  recurrens  five  caduca  ;  re- 
ipiratio  laefa  ;  ftupor  omnium  organorum  fenfationis 
ac  motuum  voluntariorum  ;  tandem  horum  plenaria 
abolitio. 

§.  VIII. 

Specialia  Symptomata  &  primo  Sanguineae  apo¬ 
plexiae  funt  dolores  acuti ,  pundtorii ,  a  Nucha  inci¬ 
pientes,  verfusque  interiora  occipitis  fe  extendentes; 
crebrior  fufurrus  ac  tinnitus  aurium ;  vifus  perturba¬ 
tio  ,  ita  ut  oculi  tamquam  fcintillas  aut  flammulas  vi¬ 
deant  ,  vel  nebulis  obortis  obfcurentur ;  venarum  ju- 
gularium  turgefeentia ,  a  qua  rubor  &  calor  totius  fa¬ 
ciei  faepe  recurrens ;  fub  ipfaque  invafione  morbi 

vafa  temporalia  admodum  impleta  turgefcunt ;  oculi 
aperti ,  rigidi ;  pupilla  illorum  admodum  dilatatur ;  ru¬ 
bedo  genarum  mox  per  totam  faciem  diffufa;  pulfus 
plenus ,  celer  ac  fortis ;  tandem  ronchus  cum  difficili 
relpiratione ,  vitaliumque  actionum  abolitio. 

§.  I  X. 

Serofae  apoplexiae  fymptomata  prioris  fymptoma- 
tibus  fere  contraria  elfe  obfervamus :  ponit  enim  cre¬ 
briorem  vertiginem  ,  inprimis  pofl:  digeftionem  pe- 
raftam,  cum  fenfu  preffionis  circa  frontem;  frequen¬ 
tem  dormituritionem;  titubationem  linguae  infolitam; 
memoriae  vacillationem  ;  fub  invafione  morbi  ,  col- 
lapfum  vaforum  fanguineorum ;  pallorem;  caloris  de¬ 
fectum  ;  Actionum  vitalium  debilitatem  &  languo¬ 
rem,-  pulfum  debilem  &  inaequalem  ;  refpirationem 
tamen  non  tam  graviter  laefam  ac  in  fanguinea ; 
faepe  &  accidentalia  hic  oblervamus  ,  ut  Paralyfin 
in  toto  vel  aliqua  corporis  parte,  poft  exercitationem 
motus  convulfivos,  ut  vomitus,  diarrhoeasque  lpon- 
taneas. 

§.  X. 

Ingens  potentiarum  numerus,  quas  obfervatio  do¬ 
cuit,  hujusmodi  turbas  creare,  referuntur  in  caufas 
proximam  &  remotas  fecundum  Pathologos.  Caufa 
proxima  hujus  morbi  eft  impeditus  motus  recipro¬ 
cus  fluidi  nervei  in  nervos  ,  qui  intercipit  illius  in¬ 
fluxum  in  fenfuum  organa  >  mufculosque  voluntati 
noftrae  obedientes. 

S.  XI. 

Caufas  remotas  ,  'quarum  concurfu  proxima  poni¬ 
tur,  conftituunt  abundantia  humorum  fanguineorum, 
feroforum  (uti  in  hominibus  plethoricis  ,  obefis  & 
pinguibus  ,  aut  leucophlegmaticis ,  cholericis  obferva- 
mus)  mala  conformatio  corporis  a  nativitate,  ut  ca¬ 
put  magnum  ,  collum  breve  aut  fex  vertebris  con- 
ltructum ;  evacuationes  fangUineae ,  lerofae ,  vel  quae¬ 
cumque  aliae  excretiones  auctae  aut  impeditae;  ma¬ 
la  hyfterica  ,  hypochondriaca ,  podagrica ,  epileptica ; 
mentis  immodicae  exercitationes ;  nimia  difperfio  fpi* 
rituum  animalium  a  continua  applicatione  ad  ftudia; 
colluvies  aquofa  ,  mucofa  ,  quae  encephali  ftamina 
inundando  flaccida  atque  inertia  reddit  ;  quae  hu¬ 
morum  circuitu  intenfiori  furfum  fanguinem  movent , 
eumque  in  vafis  encephali  accumulant.  Hinc  diften- 
tione  ,  pulfatione  ,  attritu  ,  aeftu  vel  errore  loci , 
vala  obftruit  ,  dilatat  &  disrumpit,  atque  ita  extra- 
vafatus  medullam  cerebri  praeter  modum  compri¬ 
mit;  quo  etiam  pertinet  atrabilaria  .humorum  crafis, 
quae  omnes  caulae  ad  infultus  Apople&ios  praedi- 
fponunt  ,  unde  praedisponentes  dicuntur ,  nactaeque 
majorem  vel  minorem  occafionem  diverfos  hujus 
morbi  gradus  conftituunt.  | .' 

.  V 

§.  X  I  I. 

.•  Occafionales  caufae  ab  «x  terna  vel  interna  vi  pen¬ 
dentes  ,  magnam  partem  morbi  continent ,  unde  & 
.  -  i  Cott- 

Continentes  vocantur;  fine  his  enim  nullus  morbus, 
&  fi  ab  occafione  caves  ,  caves  a  morbo ,  qua  po- 
fita  proxima  caufa  ponitur ,  effectumque  momenta¬ 
neum  producit.  Huc  pertinent  impedimenta  multi¬ 
faria,  five  in  ipfo  cranio,  five  in  inferioribus  corpo¬ 
ris  partibus  ,  aut  vi  quadam  externa  cranio  illata, 
quae  partibus  encephali  laefionem  inferendo  ,  fitum 
&  nexum  illarum  pervertunt ;  canales  obitruunt  , 
comprimunt ,  quaffant ,  lacerant ;  motibus  medullae 
flaminum  obflant;  fcirrhus,  inflammatio,  cordis  arte¬ 
riarum  polypofa  concretio  ;  contufio;  fractura ;  vul¬ 
nus  5  abfceffus ;  ecchymofis ;  hydrocephalus  &  fimi- 
lia ,  quae  caput  infellant ;  aut  ingentia  animi  pathe- 
mata ;  cardialgia ,  colica ,  fpasmi  hyfterici  &  hypochon¬ 
driaci  ,  qui  in  inferioribus  corporis  partibus  praedo- 
minantes  humorum  motus  verfus  fuperiora  determi¬ 
nant  ,  unde  nata  Apoplexia  Spasmodica  dicitur;  com¬ 
motio  fanguinis  in  plethoricis  ab  aflumtis  fpirituofis 
diluentibus ;  vel  ab  oeftro  venereo ;  quaecunque  irri¬ 
tationes,  ftimulationes ,  five  proxima  a&ione  in  fen- 
forium  commune  agunt,  feu  per  confenfum  eo  pro¬ 
pagantur  ;  illiusque  funftiones  perturbando  ,  veram 
apoplexiam  conftituunt. 

§.  X  I  I  I. 

Cum  igitur  dudum  ab  Auctoribus  obfervatum  fit. 
Vim  vitalem  ab  actionibus  vitalibus  pendere,  quae  fi 
fecundum  Leges  Naturales  peraguntur  ,  illam  in  hoc 
fragili  corpore  fultineri  pofle  ;  fi  vero  contra ,  innu¬ 
merorum  malorum  originem  inde  fequi ,  ultro  pate- 

bit :  Si  enim  Circulationis  noftri  fanguinis  leges  notas 
habuerimus,  fere  in  omnium  morborum  caufas  pene¬ 
trare  pofTumus.  Circulatio  ergo  fanguinis  requirit 
motum  cordis  Arteriarum,  harum  aequabilem  Syfto- 
len  &  Diaftolen.  Neque  tamen  haec  fufficiunt ;  de¬ 
bet  enim  &  certa  quantitas  hujus  dari ,  &  certae 
qualitates  ,  quibus  ab  alio  liquido  diftinguitur.  ,Si 
enim  hoc  liquidum  majore  quantitate  peccat  quam 
Leges  Na  turee  patiuntur,  ut  in  plethoricis  &  obefis, 
ob  efficaciorem  illorum  naturam  ,  vitamque  lautam , 
folutam,  fedentariam  ,  vel  ob  excretiones  fanguineas 
impeditas  ,  quibus  natura  a  majore  hujus  quantitatas 
certo  tempore  fe  liberare  confueverat  ,  ut  haemor- 
rhoidibus ,  menftruis  mulierum  ,  haemarrhagiis  na¬ 
rium  ,  inde  ftupendorum  morborum  origo  ^  nam  fi 
calore  vel  exercitio  motus  illius  augefcit  ,  humores 
acres ,  denfi ,  velocius  moventur ;  cor ,  vafa  -arteriofa , 
venofa  ,  quorum  tonus  ,  elafticitas  a  debita  hujus 
quantitate  pendet ,  diftenduntur ,  dilatantur ,  tonum 
fuum  amittunt ,  atque  diverfimode  cerebrum  tatnm- 
que  encephalum  comprimunt ,  aut  ob  debitam  fuam 
conftitutionem  rupturam  patiuntur  ^  unde  cruoris , 
lymphae,  feri  extravafatio ,  fecretionis  fpirituum  ani¬ 
malium  impeditio;  omnium  organorum  fenfationis  ob- 
ftupefactio  ;  aut  materies  obit  ruet  a  vel  extra  vafata, 
a  diuturna  ftagnatione  acrimoniam  contrahit ,  qua  vafa, 
quibus  continetur.,  corrodit,  totumque  encephalum 
deftruic;  unde  fubitaneae  mortes;  apoplexiae;  para- 
lyles  ;  cari,  vertigines;  vel  ubi  in  -aliis  corporis 
partibus  hoc  accidit ,  diverfos  morbos  producit , 
uti  in  pulmonibus  tabes ,  vomicas  pulmonales  & 

in- 

innumeros  alios  morbos  ,  quorum  rationem  reddere 
icopus  non  eft. 

§.  XIV. 

Non  minus  funeftos  effectus  abundantia  pinguedi¬ 
nis  producit.  In  hominibus  enim  obefis  &  pinguibus, 
ob  efficacem  vifcerum  Chylopoeticorum  naturam , 
oleum  pingue  ab  ingeftis  feparatur ,  &  cum  Chylo 
per  vafa  lactea  &  chylifera  ,  in  organa  circulationis 
deduftum ,  in  membranam  cellulofam  demittitur ,  pro 
diverfis  naturae  ufibus  ad  mobilitatem  mufculorum  & 
ligamentorum  conciliandam  ;  quod  vita  lauta  atque 
fedentaria  auftum,  nullisque  motibus  exercitiisque  di¬ 
lutum;  ut  a  venis  abforbeatur,  atque  per  excretiones 
e  corpore  eliminetur,  cellulofam  telam  admodum  ex¬ 
pandit  &  diftendit :  cutis  quamquam  cedit ,  refiftit  ta¬ 
men,  mufculosque  comprimit  ,  tranfitum  fanguinis  in 
minora  vafa  impedit  ,  quae  ligamentorum  inftar  coa- 
lefcunt  ;  inde  motus  humorum  verfus  interiora  auge¬ 
tur  ;  encephali  vafa  dilatantur  &  diftenduntur  :  hinc 
illi  homines  fiunt  hebetes ,  torpidi ,  ad  Apoplexiamque 
proni. 

g.  X  V. 

.  i'  /  •  i  .  V.)  \  ,  'i  ' 

Nec  minoris  momenti  morbos  imminuta  quantitas 
fanguinis  producit ;  ftupendorum  enim  morborum  cau- 
fam  hanc  efle,  ex  innumeris  obfervationibus  confiat. 
Cum  enim  nutritio  fecredoque  ip  i  rituum  animalium  a 
debita  quantitate  fanguinis  pendeat  ,  ex  imminuta  il 
liu6  quantitate  proxime  fequitur  exinanitio  &  coilapfio 

B  2  va- 

vaforum  fanguineorum  ;  caloris  &  coloris  defe&us ; 
debilitas  totius  fyftematis  motus  animalis  &  vitalis; 
naturae  ineptitudo  ad  bonum  chylum  ex  alimentis 
praeparandum  inde  defectus  fpirituum  animalium ; 
motus  humorum  imminutio  ;  qualitas  fanguinis  vitia, 
tur,  ejusque  elementorum  fit  fecelfio,-  quorum  intima 
mixtio  a  debita  pendet  circulatione  ;  unde  abundan¬ 
tia  humorum  pituitoforum ,  vifcidorum ,  acrium ,  aquo- 
forum  ,  ad  quos  eliminandos  naturae  vires  deficiunt, 
ut  in  fenibus  leucophlegmaticis ,  hydropicis  ,  puellis 
chlorofi  laborantibus  obfervamus;  quae  omnia  ferius 
ocius  Apoplexiam  pedifequam  habent  ,  diverfasque 
hujus  morbi  fpecies  conftituunt,  uti  in  hominibus  pro* 
vectae  aetatis  tenuiffimi  vaporis  in  cavitatibus  cor¬ 
poris  exhalatio  (quemadmodum  infpectio  cadaverum 
nos  docet)  faepe  ob  vaforum  abforbentium  inertiam, 
in  liquidum  palpabile  mutatur ,  quod  in  cavitate  Cranii 
gradatim  auctum  encephalum  comprimendo  ,  veram 
Apoplexiam  producit.  f, 

§.  XVI. 

In  robultioribus  hominibus  ,  quamquam  bona  de¬ 
bitaque  quantitas  fanguinis  datur ,  per  valida  tamen 
corporis  motusque  exercitia ,  vehiculum  aquofum, 
quod  fanguinem  omni  concretione  prohibet  ,  &  in 
liquida  forma  retinet ,  per  fudores ,  perfpirationemque 
Sandtorianam ,  aliasque  excretiones  aquofas  ,  ferofas, 
excernitur  &  evaporatur;  quod  vero  remanet  tenax, 
fpilfum ,  atrum ,  inllammabile ,  ad  obftructionemque  pro¬ 
num  evadit  ;  unde  omnium  morborum  acutorum 

origo  pendet.  Si  enim  talis  materia  in  encephali  va- 
fis  obftruitur ,  ibi  nata  inflammatio  funeftos  effeftus , 
perpetua  deliria,  vertigines,  paralyfes  ,  Apoplexias, 
mortemque  producit.  Si  vero  in  inferioribus  corporis 
partibus  hoc  fiat ;  tumores  varii  inflammatorii ,  fcirrhofi , 
producuntur,-  quae  vafa  comprimendo  fanguinis  tran- 
fitum  impediunt ,  eumque  verfus  fuperiora  determi¬ 
nant  :  funefti  morbi ,  quos  producunt  ,  ex  antediCtis 
patent.  Ex  his  jam  pofitis  ,  facile  innumerae  aliae 
caufae  eruuntur  ;  quibus  enumerandis ,  ob  temporis 
penuriam  vacare  jam  nequeo. 

§.  XVII. 

Subjecta  igitur ,  quae  magis  minus  ad  infultus  Apo- 
plccticos  praedilpofita  funt  ,  referuntur  homines  pro¬ 
vectae  aetatis  annofiores,  obefi,  pingues,  plethorici, 
vitam  lautam  &  fedentariam  agentes,  cum  mala  con¬ 
formatione  corporis  a  nativitate aut  qui  ob  defectum 
virium  naturae  Cacochymia  vexantur,  vel  ob  impedi¬ 
tas  excretiones  alvinas ,_  fanguineas ,  ferofas,  abundan¬ 
tia  humorum  inquilinorum  in  corpore  laborant  ;  feu 
quibus  a  continua  applicatione  ad  ftudia  quantitas 
fpirituum  animalium  imminuta  efl  ,  aut  infignis  defe¬ 
ctus  ;  vel  qui  morbo  quodam  chronico  vel  acuto  la¬ 
boraverunt  ,  cujus  materies  morbofa  in  interioribus 
partibus  haerens  ,  &  nondum  per  molimina  naturae 
e  corpore  efl:  expulfa,  quae  nata  occafione  ad  cere¬ 
brum  deducta,  funeftam  Apoplexiam,  producit. 

%  XVII  I. 

Poli:  eqtimefationem  caularum  Symptomatumque 
hujus  morbi ;  quae  fubaCto  caftoqite  ratiocinio  dete¬ 
gere  &  diftinguere  debet  Medicus  ,  ne  effectus  cum 
caufa  confundantur ,  non  defunt  etiam  hujus  morbi 
phaenomena  prognoftica ,  quae  in  fubjectis  praedifpofitis 
hujus  mali  ortum  praecedunt,  quae  cognitu  utililfima 
funt  Medico  ad  curam  hujus  morbi  feliciter  tentan- 
dam  ;  quales  funt  paralyfes  in  mufculis  faciei ,  gena¬ 
rum  ,  linquae ,  labiorum ,  maxime  dum  cibum  capiunt ; 
dolor  obtufus  capitis ;  inflatio  fuperiorum  ,  vertigo ; 
Scotomia  ;  memoria  vacillans  cum  molefto  fufurro  & 
tinnitu  aurium ;  refpiratio  difficilis ,  foporque  perpe¬ 
tuus  ;  ftupor  fellfuum  externorum  &  internorum ,  quae 
incommoda  Medico,  rite  cognita,  faepe  occafionem 
luppeditant  aptis  remediis  incurfum  hujus  mali 
avertendi, 

•  h  r  / 

§.  x  i  x. 

Mitiores  hujus  morbi  gradus  faepe  naturae  vigilan¬ 
tis  motus,  quae  cuicunque  morbo  fuas  vires  confer- 
vatrices  medicatricesque  opponit ,  ut  hoftem ,  qui  fuas 
funCtiones  perturbat ,  e  corpore  fuo  eliminet  &  ex¬ 
pellat,  aptisque  medicamentis  a  Medico  naturae  mi- 
niftto  exhibitis,  faepe  curantur;  quippe  uti  in  omni¬ 
bus  morbis,  non  raro  haec  molimina  naturae  obfer- 
vamus ,  ita  faepe  in  hoc  .etiam  morbo  fua  fponte  eo 
dirigitur  Natura,  ut  fudore  calido  ,  aequali  &  diutur¬ 
no. 

no ,  alvique  fluxu  aut  haemorrhoidum  five  men- 
ftruorum  largo  effluxu  ,  multoque  lotio  fedimentum 
pituitofum  demittente  ,  violentaque  febre  fuperve- 
niente ,  hoc  malum  refolvatur.  Graviores  tamen  hu¬ 
jus  morbi  gradus  a  talibus  naturae  moliminibus  raro 
curantur,  neque  etiam  femper  dantur,  cum  fupera- 
tis  fcilicet  viribus  Natura  morbo  victoriam  cedit. 


§.  X  X. 

Graviores  hujus  morbi  gradus  ,  quamvis  aliquando 
horum  caufa  morbifica  fuperetur ,  tamen  femper 
tranfeunt  in  Paralyfes  ,  Hemiplegias ,  Paraplegias , 
quae  raro  curantur  ;  faepe  enim  memoriae ,  judicii , 
vel  motus  cujusdam  laefiones  relinquunt ,  adeo  nempe 
rare  ejl  viSlorea  fine  vulnere !  unde  ab  omnibus  au- 
ftoribus  tamquam  gravifiimus  morbus  judicatus  eft, 
atque  fagax  Hippocrates  dixit,  validam  Apoplexiam 
efle  infanabilem ,  levemeuratu  difficilem ;  &  hoc  verum 
efle  Experientia  &  Obfervationibus  multis  certe  conflat , 
fcilicet  in  hominibus  annofioribus ,  obefis ,  pituicafis , 
quorum  natura  ob  defectum  virium  impotens  eft  ad 
talem  materiem  ferofam ,  pituitofam  ,  vifcidam  ,  ,a- 
crem,  e  corpore  expellendam,  qua;  gradatim  in  en¬ 
cephalo  collefta  ,  funeftam  Apoplexiam  producit , 
nullo  remedio  cognito  medicabilem. 

§.  X  X  J. 

Graves  etiam  &  momentofae  funt  Apoplexiae  a 

meta- 

metaftafi  cujuscunque  materiei  peccantis  morborum 
chronicorum  aut  acutorum ,  ut  in  hypochondriacis  fic- 
cis  obfervamus :  in  quorum  corpore  materies  morbo- 
fa  facta  levi  obftruftione ,  per  longum  temporis  fpa- 
tiutn  occultatur  &  latet ,  fed  faepe  ex  praegreffa  cau- 
fa  quadam  vehementiori ,  motuque  organorum  circu¬ 
lationis  au&o  ,  talis  materies  tenax ,  fpifla ,  atrabila- 
ria,  ftagnaiis  in  motum  deducitur,  &  vi  quadam  ad 
partes  encephali  rapitur;  tum  ibidem  tenacitate  picea 
&  fpiffitudine  fua  flagnationem  &  obftructionem  pa» 
rit ,  atque  vi  fanguinis  a  tergo  prementis  impulfa- 
vafa  ita  diftendit ,  dilatat ;  partes  interiores  encepha 
li  &  medullam  ipfam  cerebri  comprimit  &  coercet; 
aut  acredine  fua  per  Diabrofin  vafa,  quibus  contine¬ 
tur  ,  corrodit  ,  .diflolvit  ,  extravafatur ,  &  fic  Apo¬ 
plexiam  funeftiffimaque  fymptomata  parvo  temporis 
fpatio,  atque  ipfam  denique  mortem  producit. 

r  rT;  •  •  *  f  %  |  4  JH 

§.  XXIII. 

t  1  V‘  4 

Funeftiffimam  hujusmodi  indolis  Apoplexiam  in  Po¬ 
dagricis  experimur:  in  fenibus  enim  frigidis  podagri¬ 
cis  ob  imbecillitatem  naturae,  talis  materies  podagri¬ 
ca  in  confueto  loco  non  detinetur  ,  motaque  caufa 
occafionali  ,  in  quamcunque  partem  corporis  deduci¬ 
tur,  funeflos  ftatim  morbos  producit  ,  quorum  nulla 
curatio,  nifi  fola  materiei  peccantis  e  corpore  expul- 
fione,  quod  fere  fieri  non  poteft:  vel  in  confuetum 
locum  deduftione,  quod  non  facile.  Quippe  in  ce¬ 
rebrum  deducia  momentaneam  parit  Apoplexiam  , 
cujus  fere  certa  pedifequa  mors.  Futurum  hujus 

exitialis  morbi  finem  annunciant  fubita  integraque 
extindtio  omnium  fenfuum  externorum  &  internorum , 
ac  motuum  voluntariorum  ;  refpiratio  valde  operofa 
cum  ftertore  per  intervalla  ;  expulfio  falivae  defpu- 
mefcentis  circa  os;  fudor  frigidiufculus  ,  qui  luperio- 
res  occupat  tantum  partes ;  tandem  vitalium  actionum 
vel  functionum  abolitio. 

§.  X  X  I  1  I. 

Exquifitae  fortiorisque  Apoplexiae  cura  nulla  ad¬ 
huc  cognita,  omniaque  artis  auxilia  in  cafium  tenta- 
ta  hactenus  fuere  ;  infert  enim  citam  extin&ionem 
functionum  utriusque  fyitematis  animalis  &  vitalis, 
ob  materiei  obitrudtae  extravafationem ,  aut  ob  illius 
acrimoniam.  '• 

Cum  vero  peritiffimi  in  arte  Doctores  abolitionem 
fenfuum  motuumque  animalium ,  fuperftitibus  tamen 
actionibus  vitalibus  in  Apoplexia  obfervaverunt ,  cau- 
famque  hujus  phaenomeni  explicare  voluerunt  ,  inde 
materia  cavillandi  difputandique  ortum  duxit :  in  fcri- 
ptis  quippe  plurimorum ,  qui  veriori  &  feveriori  Ana* 
tomiae  operam  navant,  legimus  cerebellum  a  cerebro 
feparatum  inveniri ,  nervosque  cardiacos  cum  diaphrag¬ 
maticis  ab  hoc  oriri ;  inde  concluferunt ,  omnes  mo¬ 
tus  vitales  ab  his  pendere ,  atque  in  Apoplexia  etiam 
peragi  polfe;  licet  cerebrum  cum  nervis,  qui  ad  vo¬ 
luntarios  motus  deftinati  funt ,  penitus  omni  actione 
carerent ;  dubitandum  tamen  eft  ,  an  in  folo  cerebel¬ 
lo  fit  caufa  horum  motuum  vitalium  fuperftitum;  di* 
cendumque  potius  videtur ,  hujus  phaenomeni  caufam 

C  .  ignQ- 

ignorari ,  quam  nova  argumenta  proponere ,  quae  ve¬ 
ritati  praejudicium  faciunt;  &  quamquam  experimen¬ 
ta  in  difledtis  vel  ligatis  his  nervis  inftituta  ,  actum 
elfe  de  vita  demonltrent ,  tamen  neque  obfervatio- 
nes  defunt,  quae  contrarium  evincunt.  Saepe  enim 
accidit  ,  ut  foetus  maturi  novimeftres  nafcantur , 
omnibus  partibus  encephali  orbati,  qui  tamen  per  aliquod 
fpatium  temporis  ,  utut  breve  fit  ,  vitam  producere 
deprehenfi  fuerunt ;  quin  etiam  cor  humanum  ex  cor¬ 
pore  exemptum  ,  omnibus  nervis  difledtis  ,  motum 
fuum  continuat  per  fat  longum  fpatium  temporis; 
exiftimandum  igitur  potius  eft  cordi  ab  Omnipotente 
Creatore  talem  facultatem  datam  elfe  ,  in  cujus  mi¬ 
raculi  naturae  explicatione  humana  mens  titubat  & 
femper  titubabit. 

§.  XXIV. 

Licet  autem  a  Celeberrimis  artis  Profefforibus ,  hu? 
jus  morbi  caufae  ad  Claffes  quasdam  redigantu, ,  ta¬ 
men  in  eo  omnes  conveniunt ,  quod  ab  iis  partes 
quaedam  medullae  cerebri  comprimantur,  influxusque 
&  fecretio  fpirituum  animalium,  qui  ibi  fecernuntur, 
ita  impediantur ,  quae  cognita  Pathologia  facile  eruun¬ 
tur;  unde  paret,  cur  plethora  boni  fanguinis  ftupen- 
dorum  malorum  origo?  Unde  materies  atrabilaria,  pi- 
tuitofa,  acris,  vifcida?  cur  temperamenta  unum  plus 
altero  ad  hunc  morbum  producendum  difponant?  cur 
excretiones  fecretionesque  auctae ,  imminutae ,  impedi¬ 
tae  ,  fcirrhi ,  inflammationes ,  polypofae  concretiones 
cordis ,  arteriarum  diverforum  morborum  hujusque 

Apo- 


INAUGURALIS. 


19 


Apoplexiae  caufa  ?  cur  animi  pathemata  in  praedifp  0  - 
fitis  momentaneam  Apoplexiam  mortemque  producant? 
atque  ita  de  innumeralibus  aliis  caulis ,  quarum  unam 
alteramque  li  Medicus  callo  ratiocinio  detegere  va¬ 
let,  facile  ad  omnes  penetrare  &  illas  exafte  intelli- 
gere  poterit.  Si  enim  inflammationem  in  quacunque 
corporis  parte  fpedtemus  adefle ,  quae  natura  durior , 
compa&ior ,  robultior ;  atque  noverimus  a  parva  quan¬ 
titate  fanguinis  obdrudti  illam  in  tantam  molem  au¬ 
geri  ,  rubere ,  calere ,  atque  vi  fanguinis ,  a  tergo  pre¬ 
mentis  ,  vafa  disrumpi  ,  dilfolvi  ;  fanguinemque  ob- 
ftructum  llagnantem  in  materiam  ichorofam  pus  mu¬ 
tare,  facile  concipi  potell,  a  tali  materia  inflammato¬ 
ria  in  vafis  encephali  obltructa ,  cujus  fubftantia  mol¬ 
lior,  delicatior,  multo  pejora  mala  produci. 

§.  XXV. 

Omnes  ergo  hae  caufae  merito  ad  Apoplexiam  re¬ 
feruntur,  atque  in  quocunque  fubjedto  excelfum  ha¬ 
rum  ocfervamus  ,  jure  concludendum  hoc  infuldbus 
Apoplecticis  praedifpofitum  elfe,  cum  omnes  caufam 
proximam  contineant.  Ut  igitur  in  cura  hujus  morbi 
feliciter  proce.dat  Medicus ,  e  phaenomenis  pathogno- 
monicis  fymptomatibusque  diverfas ,  gradus ,  fpecies- 
que  hujus  morbi  accurato  ratiocinio  detegere  &  co- 
gnofcere  debet;  neque  enim  remedia,  in  Sanguined 
Apoplexia  exhibita  profuerit  in  Serofii  praefcribere ,  ut 
ex  antedictis  patet;  neque  fpecifiea  ulla  dantur,  qui¬ 
bus  exhibitis  morbus  folvatur:  a  cognitis  igitur  diver- 
forum  remediorum  effectibus ,  ad  diverfas  hujus  mor- 

bi  caulas  tollendas ,  &  diverforum  ejus  graduum  con¬ 
cludendum  ,  quibus  exhibitis  ,  fcopum  pofitum  obti¬ 
neamus.  Aliquando  etiam  accidit,  ut  in  eodem  mor¬ 
bi  gradu ,  durante  compreflione  cerebri ,  hemiplegiam 
experiamur,  mufculorumque  contractiones  in  uno  la¬ 
tere  faciei ,  ut  os  in  hac  paflione  oblique  tra&um  con- 
fpiciatur :  Oppofiti  enim  lateris  omnes  partes  a  ner¬ 
vorum  conflipatione  5  immobiles  &  infenfiles  remanent, 
&  ad  hos  terminos  gradus  lenioris  Apoplexiae  refertur. 
Curationis  tamen  judicatio  eadem  remanet ,  ac  in  vera 
&  majori  Apoplexia,  in  utraque  eadem  caufa,  mino¬ 
ri  potentia  tamen  agens.  Pro  minori  vel  majori  igi¬ 
tur  gradu  remedia  etiam  mitiora  vel  fortiora  exhiberi 
debent. 

5.  XXVI. 

Ex  hifce  rite  jactis  fundamentis ,  cum  morbum  hunc 
praefentem  in  aegro  cognovit  adelfe  Medicus,  diver¬ 
forum  medicamentorum  eorumque  virium  &  effe¬ 
ctuum  cognitione  munitus  efle  debet ,  ut  fciat  quae 
exhibenda  fint  ,  jivel  ante  invafionem  ,  vel  in  ipfo 
initio  morbi,  quae  in  tempore  exhibita  prodelfe  pos- 
funt ;  nam  ut  eleganter  dicit  ingeniofiffimus  NASO : 

Temporibus  medicina  valet ,  data  tempore  pro funt  > 

Et  data  non  apto  tempora  vina  nocent. 

Si  enim  malum  invaluerit ,  tempusque  curae  praeter- 

lapfum  eft ,  brevi  'letale  fuerit ,  ut  idem  Poeta  redte 
ait: 

Prin - 

'  Principiis  obfta ,  fero  medicina  paratur , 

Cum  mala  per  longas  invaluere  moras . 

Et  quamquam  aliquando  accidit,  ut  aeger  evadat, 
numquem  tamen  omnes  functiones  Senforii  Commu¬ 
nis  recuperantur  ;  femper  enim  memoriae  ,  judicii , 
vel  cujuscnmque  alterius  functionis ,  aut  motus  volun¬ 
tarii  laefio  remanet,  cum  caufa  hujus  morbi  proxima 
compreflionem  medullae  cerebri  inferat  adeoque- 
hoc  modo  fun&iones  animales  <Sc  vitales  laedantur. 
Omnibus  igitur  artis  auxiliis  tentandum  eft,  ut  haec 
caufa  tollatur,  qua  ablata  morbus  tollatur,  vel  immi¬ 
nuta  imminuitur.  Diverla  igitur  hujus  morbi  medela, 
a  diverfa  curationis  indicatione  pendet  ,  qua  idem 
morbus  a  fe  ipfo  differt. 

§.  XXVII. 

Indicatio  igitur  Sanguineae  apoplexiae  ob  fanguinem 
majori  quantitate  peccantem,  requirit,  largam  hujus 
copiam  Venae  fedtione  in  brachio  vel  pede  minuen¬ 
dam  ,  atque  fi  reiteratd  ea  opus  fit ,  in  venis  jugu- 
laribus  illam  inftituere  poffumus,  ut  citius  faciliusque 
vafa  encephali  fe  evacuent  ,  compreffionemque  inde 
productam  tollant.  Peracta  Venae  fectione  ad  purgantia 
antiphlogiftica  pergendum,  ut  funt  Folia Sennae,  Man¬ 
na,  Rheum  &c.  quae  fi  non  cito  operentur,  ad  for¬ 
tiora  aut  ad  Clyfteres  acriores  confugiendum. ;  tum- 
que  ex  pulpa  Colocynthidis ,  Squilla ,  Helleboro ,  qui¬ 
bus  ano  injedtis  ,  alvus  a  fecibus  compactis  delibe¬ 
ratur,  influxusque  fanguinis.  verfus  inferiora  augetur, 

veficatoriaque  ex  Cantharidibus  femoribus  aut  in¬ 
ter  fcapulas  applicanda ,  vel  epifpaftica  ex  panis  fer¬ 
mento  ,  aceto  &  finapi  femine  contufo  ,  plantis  pe¬ 
dum  aut  volis  manuum  admovenda  procedendum, 
quae  cito  &  fine  temporis  mora  peradta  fi  nullum 
auxilium  adferant,  nulla  Curationis  fpes  remanet:  Sin 
vero  fenfus  motusque  animales  excitentur,  interna  re¬ 
media  nervina  exhibenda  funt,  ad  elaterem,  tonum, 
&  elafticitatem  vaforum  reftituendam.  Tale  remedium 
componi  poteft  ex  Tinctura  S  qhifata ,  liquoris  C.  C. 
fuccinati,  Eflentiae  Pimpinellae  albae,  Ambrae  grifeae 
&c. pannisque,  vaporis  Succini , Olibani ,  Maftiches im¬ 
praegnatis  ,  partes  corporis  perfricandae.  In  quibus 
deglutitio  laefa  eft  ( quod  fere  femper  contingit) 
plumula  fpiritu  Salis  Ammoniaci  imbuta  undique  fau¬ 
ces  titillentur  ,  osque  decodto  aromatico  ftimulante 
faepe  colluatur,  fique  indicatio  curatoria  non  obftat, 
vomitorium  ex  radice  Ipecacuanhae  cum  vino  rubro 
exhiberi  poteft ,  ut  faburra  ventriculum  gravans  eva¬ 
cuetur. 

§.  XXVIII. 

Cum  autem  funeftus  hic  morbus  ortum  ducit  a 

•  J  t  •  "  *  '  *  EI  v  -  *  m  , 

tumore  quodam  in  ipfa  cavitate  cranii  nato  ,  aut  in¬ 
feriore  corporis  parte  ,  qui  comprimendo  evacuatio¬ 
nem  vaforum  fanguineorum  encephali  in  venis  jugu- 
laribus  impedit  ,  ut  ab  inflammatione  fcirrho  ,  tum 
omnia  haec  in  cafllim  tendanda  fuerint  ,  nifi  enim 
tumoris  fiat  refolutio,  nulla  fanationis  fpes  fupererit. 
Si  vero  Apoplexiam  natam  obfgrvamus  efle  ab 
inflammatoria  fpiffitudine  fanguinis ,  aut  ab  ejus  po- 

lypofa  concretione  fn  corde  vel  arteriis,  medicamen¬ 
tis  diluentibus ,  refrigerantibus ,  attenuantibus  utendum 
eft,  peracta  VTenae  fe&ione,  pro  conftitutione  circum- 
ftantiisque  aegri;  ut  falibus  alcalinis  fixis,  volatilibus, 
fale  marino  ,  Ammoniaco ,  gemmae ,  nitro ,  multisque 
aliis  hujus  generis  medicamentis  ,  quae  in  fcriptis 
Audtorum  materiei  Medicae  legi  poliunt  ;  quorum 
ufu  illud  fpiflum  ,  tenax  ,  inflammabile  diluitur  ,  at¬ 
tenuatur,  in  motum  deducitur,  compreflioque  ab  hoc 
produdta  tollitur.  Hoc  fi  obtinere  non  poilumus, 
pars  obftrudta  inflammatur  ,  fuppuratur  ;  quod  fi  in 
cerebro  fiat  ,  certam  mortem  producit.  Omnia  ergo 
artis  auxilia  prudenter  exhibenda  funt,  veficatoria  ta¬ 
men  non  ante  Venae  fedtionem  applicanda ,  quoniam 
lympham  evacuando  fpiflitudinem  fanguinis  augent. 

§.  XXIX. 

In  quibus  aegris  colluvies  ferofa  ,  aut  materies 
lenta  frigida  in  fufpicionom  venit  hunc  morbum  pro- 
duxiffe,  pro  conftitutione  aegri  omni  artis  molimine 
tentandum  ,  ut  affluxus  humorum  in  vafa  encephali 
jam  oppleta  reprimatur,  quod  aliquando  facile  fit  ad 
minus  periculofa  loca  derivando ,  aut  e  corpore  eli¬ 
minando,  pro  qua  indicatione  curatorii  omifla  Venae 
fedtione  ob  defedtum  boni  fanguinis  ,  quantitatis ,  in 
cachedticis  corporibus  fortiora  repetitaque  laxantia  ex¬ 
hibenda  erunt,  ad  tenaces  ,  frigidos,  lentos  humores 
revellendos,  evacuantiaque,  ut  pars  faburrae  pituito- 
fae  tollatur ;  cavendum  tamen ,  ne  medicamenta  car¬ 
diaca  ,  motum  humorum  excitantia  ,  exhibeantur : 

Alvus  igitur  clyfteribus  acrioribus  follicitanda  eft, 
quibus  abundantia  humorum  corruptorum  evacuatur; 
Veficatoria  etiam  hic  multum  juvant ,  cum  veficam 
formando  magnam  copiam  lymphae  vifcidae,  pituito- 
lae  colligunt  per  plures  dies,  motus  vitales  excitant; 
etiam  fonticuli ,  cucurbitae  epifpaftica  multum  ju¬ 
vant. 

§.  x  x  x.  ;  -  ;*! 

Cum  igitur  in  Apoplexia ,  a  lentore  humorum  aut 
ab  obftrudtione  fanguinis  produdta ,  aptis  medicamen¬ 
tis  fine  mora  temporis  exhibitis,  reflitutionis  fpes  re¬ 
manet;  in  ea  vero,  quae  ab  extravafatis  humoribus, 
nulla  fere  fpes  fupereft  ,  &  vix  medelam  requirit, 
atque  mortem  cito  futuram  ominatur ;  non  tamen 
hoc  obftat,  quo  minus  Medicus  tentet,  ut  liquidum 
extravafatum  ,  a  venis  lymphaticis  aforbeatur ,  quod 
aliquando  accidiffe  Au&ores  mentionem  faciunt,  prae¬ 
cipue  in  illis  ,  quibus  a  lympha  extravafata  ortum 
duxit.  Medicamenta  quae  hoc  in  cafu  ufu  venire 
polliint ,  referuntur  fortiflima  purgantia  hydragoga , 
calidiora  ex  Scammonio, Jalappa,  Colocynthide,  Gum¬ 
ini  Gotta  &  fimilibus,  quae  lympham  in  cavis  corpo¬ 
ris  congeftam  &  extravafatam  feliciter  evacuant:  Si 
vero  diglutitio  quoque  impedita  eft,. tale  purgans  hy- 
dragogum  clyfmatis  inltar ,  tripla” Vel  quadrupla  dofi 
ano  injiciatur ,  quo  injedto  cito  evacuatio  alvina  fe- 
quitur,  bis  terque  repeti  poteft,  capitique  Cucuphae 
dictae  applicandae  funt,  quae  aromatico  {limulo  fuo 
motum  languidum  excitant  ,  movent  :  Veficatoria, 

fetaced ,  fonticuli  hic  magnae  utilitatis  funt ,  uti  ex 
antedi&is  patet. 


§.  XXXI. 


Quae  vero  ab  extravafato  fanguine  orta  eft ,  quod 
faepe  accidit  a  contufione,  vulnere,  aut  ab  acrimo¬ 
nia  a  corruptis  humoribus  nata ,  quae  vafa  corroden¬ 
do  cruoris  extravafationem  in  interiora  encephali  pro¬ 
ducit,  abfolute  defperandum  ,  cum  fanguis  extravafa- 
tus  in  grumos  concrefcit  ,  difficulterque  diluitur ,  ut 
tenuior  redditus  a  venis  abforbeatur;  neque  operatio 
Trepanationis  hic  nihilum  juvat,  cum  materies  extra  - 
vafata  in  interioribus  encephali  datur ,  quae  tamen 
tentari  potefl  fine  ulla  moleftia  aegri,  cum  omnibus 
fenfibus  caret :  ex  cruore  igitur  extravafato  immoto 
&  ftagnante  nata  acrimonia ,  tenerrima  cerebri  medul¬ 
la  deftruitur  ,  in  materiem  ichorofam  mutatur ,  quo¬ 
rum  omnium  malorum  mors  certum  finem  facit.  Hi* 
fce  L.  B.  fi  placuere,  fruere  &  vale. 

EMMANUELI  ARGYROPULO, 

Summos  in  Medicina  honores  aufpicanti. 

Ut  mea  mens  gaudet,  dulcisque  in  corde  voluptas 
Surgit!  Jo!  Vati,  Turba  novena,  fave! 

Nunc  mihi ,  nunc  gracili  tenuandum  carmen  avena , 
Emmanuel  lauru  tempora  cin&us  ovat! 

Hoc  meruit  ftudiis  femper  vigilata  feveris 
Cura,  Machaoniis  mensque  operata  facris. 

Sed  mea  Mufa,  impar  meritas  decurrere  laudes, 

Ad  yeftros  fiftit  debita  vota  pedes. 

Vive 


Vive  dui  felix,  Magnamque  reveyfus  in  urbem 
Aegrotos  fana ,  quos  ibi  languor  habet. 

Sic  retrahas  multos  patulis  ex  faucibus  Orci, 

Et  dubium  do6U  ceflet  ab  arte  malum  ’ 

Sic  tibi  pro  meritis,  (quas  rara  eft  gloria)  vivo. 

Perfolvat  grates  debitus  Urbis  amorj 

^iXictg  mtcct 

Janus  Andreas  Nicolaus  Carpentier. 

W  E  L-E  DEL  EN  HEERE 

EMMANUEL  ARGYROPULUS, 

[Toen  zyn  Wel-Edele  tot  Meefter  in  de  Gene  es - 

kunde  wierd  ingehuldigt . 

PER  ARDUA  AD  ASTRA. 

’t  y  erboden  Ooft,  geproeft  in  Edens  groene  dreven 
Breekt  noch  den  nazaet  op,enflaet  al’t  menfchdomduur5 
Door  ziekte  en  kwael  beftreen ,  valt  hem  het  leven  zuur* 
Tot  eindelyk  de  Doot  den  laetften  llag  komt  geven. 

Maerd’edele  Artzeny,  noit  naer  waerdy  verheven , 
Doorfnuffelt  onvermoeit  het  binnenft’  der  Natuur, 
Herftelt  de  vochten  in  ’t  verzwakte  levensvuur, 

Enrekt  ,  fpyt  ziekte  en  doot ,  den  draet  van  s’  menfchen  leven. 

Geluk,  Wel-Edel  Heer!  die  in  deez’  wetenfchap 
Met  luft  uw  tyt  befteedd’,  waar  door  gy  thans  dien  trap 
Van  eer  beklimt;  lang  moet  elk  van  uw  lof  gewagen! 

Lang  ftrekke  uw  trouwe  hulp  den  lydeling  ten  ftut5 
Zoo  leeft  ge  uw  zelfs  en  ook  uw  evenmenfch  tot  nut; 
Zoo  word’  uw  naem  met  roem  ten  fterren  ingedragen. 


ANTONIUS  van  NIEL, 

Med .  Stud, 

